ЖОБА

**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«Шымкент қаласының қаржы басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**ШЫМКЕНТ**

**2021 жыл**

**МАЗМҰНЫ**

 **I. Кіріспе бөлік**

* 1. **Аудиторлық іс-шараның атауы..........................................**
	2. **Мемлекеттік аудиттің мақсаты................................................**
	3. **Мемлекеттік аудиттің объектілері........................................**
	4. **Мемлекеттік аудитпен қамтылған кезең..............................**

 **II. Негізгі (талдамалық) бөлік**

**2.1. Аудиттелетін саланың жай-күйін қысқаша талдау.**

**2.2. Аудиторлық іс-шаралардың негізгі нәтижелері.**

**III. Жиынтық бөлік**

**3.1 Мемлекеттік аудит барысында қабылданған шаралар.......**

**3.2. Мемлекеттік аудиттің нәтижелері бойынша тұжырымдар.....**

**3.3. Мемлекеттік аудиттің нәтижелері бойынша ұсынымдар.......**

 **3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі.

**Шымкент қаласы**

**бойынша тексеру**

**комиссиясының төрағасы**

 **Н.Нәлібаевқа**

**АУДИТОРЛЫҚ ҚОРЫТЫНДЫ**

**I. Кіріспе бөлік.**

**1.1. Аудиторлық іс-шараның атауы:** Шымкент қаласының қаржы басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу.

**1.2. Мемлекеттік аудиттің мақсаты:** Қала бюджетінің атқарылуы мен шығысының, бюджеттік инвестицияларды, қаржыларды және мемлекет активтерін пайдалану тиімділігі.

**1.3. Мемлекеттік аудиттің объектілері:** «Шымкент қаласының қаржы басқармасы» мемлекеттік мекемесі (әрі қарай - Мекеме).

**1.4. Мемлекеттік аудитпен қамтылған кезең:** 2020 жылдың 01 қаңтарынан 2020 жылдың 31 желтоқсаны аралығы.

 **II. Негізгі (талдамалық) бөлік:**

**2.1. Аудиттелетін саланың жай-күйін қысқаша талдау.**

Шымкент қаласы бойынша тексеру комиссиясының мемлекеттік аудит объектілерінің 2021 жылға арналған тізбесіне сәйкес, «Шымкент қаласының қаржы басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу» аудиторлық іс-шарасы 2021 жылдың 02 наурызынан 2021 жылдың 02 сәуірі аралығында жүргізілді.

Шымкент қаласы бойынша тексеру комиссиясы өз құзыреті шегінде Республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу мәселесі 01.01.2020-31.12.2020 жыл аралығындағы кезеңге, Шымкент қаласының қаржы басқармасына 01.01.2020-31.12.2020 жыл аралығында бөлінген 38 070 588,0 мың теңге бюджет қаржысының тиімді жұмсалуы аудитпен қамтылды.

**2.2. Аудиторлық іс-шаралардың негізгі нәтижелері.**

Аудиторлық іс-шара барасында 572,8 мың теңге тиімсіз жоспарланған бюджет қаражаты анықталды. Атап айтқанда, Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет кодексінің» 4-бап 9) тармақшасының  *«негізділік принципінің»*  талаптары сақталмай, 2020 жылдың бюджетін бекіту барысында мекеменің бюджеттік өтініміне сәйкес «Бюджеттік процесстердің мониторингі, Стандарт пакеті» ақпараттық жүйесіне қолдау бойынша 480,8 мың теңге және құжаттарды мұқабалау (переплет документов) қызметіне 64,4 мың теңге қаржы қаралған.

Сонымен қатар, «Бюджеттік процесстердің мониторингі, Стандарт пакеті» ақпараттық жүйесіне қолдау бойынша қосымша 27,7 мың теңге қаралып, жоспар 508,5 мың теңгені құраған.

Мекеме тарапынан жоғарыда аталған қаржылардың қызметін сатып алу бойынша 2020 жылға арналған мемлекеттік сатып алу жылдық жоспарымен бірнеше рет жыл соңында өзгертілген.

Алайда, мекемеде мұқабаланатын папкалардың саны жиналмауына және бюджеттік процесстердің мониторингілеу қызметі қажеттілігі болмауына байланысты Шымкент қаласы мәслихатының 20.11.2020 жылғы №71/644-6с шешімімен 508,4 мың теңге және 64,4 мың теңге, барлығы 572,8 мың теңге қысқартылған.

Бұл дегеніміз, мекеме тарапынан жоғарыда аталған қаржылар 11 ай бойы пайдаланылмай, қажеттілігі жоқ қызметтерге бюджеттік өтінім берілгендігін көрсетеді.

 **III. Жиынтық бөлік**

 Шымкент қаласы бойынша тексеру комиссиясымен мемлекеттік аудитте қойылған мақсат пен белгіленген ауқым шегіндегі аудит мәселелері бойынша «Шымкент қаласының қаржы басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу» аудиторлық іс-шарасы бойынша жүргізілген аудиттің нәтижелері көрсеткендей Қазақстан Республикасының нормативтік құқықтық актілерінің талаптары сақталмауының салдарынан бұзушылықтар орын алғаны анықталды.

 Атап айтқанда,Қазақстан Республикасының нормативтік құқықтық актілерінің талаптары сақталмау салдарынан мемлекеттік аудит объектісінде 1 бірлікте рәсімдік сипаттағы бұзушылық анықталды.

2020 жылы Шымкент қаласы бюджетін нақтылау және түзету барысында жоспар 111 086 703,6 мың теңгеге немесе 32,4%-ға ұлғайып, 242 910 240,0 мың теңгені құраған. Түсімдердің нақты мөлшері 453 936 730,6 мың теңгені құрап, жоспар 9 516 697,3 мың теңгеге немесе 102,1%-ға артық орындалған.

Қала бюджетінің кіріс бөлігі 330 458 689,0 мың теңгеге бекітіліп, нақтылау барысында 27 738 116,0 мың теңгеге және түзету барысында 45 747 566,1 мың теңгеге ұлғайтылып, жоспар 376 206 255,6 мың теңгені құрап, нақты 385 722 909,9 мың теңгеге түскен немесе 9 516 654,3 мың теңгеге асыра орындалған (102,5%).

Қала бюджетіне түскен түсімдердің жалпы көлемінде кірістердің үлесі 83,2%,мемлекеттің қаржы активтерін сатудан түсетін түсімі 0,0001%, мамандандырылған ұйымдарға жергілікті бюджеттен берілген бюджеттік кредиттерді өтеуден 2,2 %, бюджет қаражатының бос қалдықтары 0,68%, қарыздардың түсімі 13,9% құраған.

 Кірістердің жалпы көлемінде орындалған өзіндік кірістердің үлесі 37,7% немесе 145 329 580,3 мың теңгені (салықтық түсімдер 33,6% немесе 129 586 053,6 мың теңгені, салықтық емес түсімдер 0,7% немесе 2 682 746,3 мың теңгені, негізгі капиталды сатудан түскен түсімдер – 3,4% немесе 13 060 780,4 мың теңгені) және трансферттердің үлесі 62,3% немесе 240 393 329,6 мың теңгені құраған. Бұл, өз кезегінде Шымкент қаласы бюджетінің әлі де республикалық бюджетке тәуелділігін көрсетеді.

2020 жылы түсімдердің жалпы көлемі 2019 жылмен салыстырғанда 219 062 593,4 мың теңгеге немесе 52,4%-ға өскен. Бұл өсім салықтық түсімдердің 37 953 45,9 мың теңгеге немесе 41,4%-ға, салықтық емес түсімдердің 102 339,0 мың теңгеге немесе 4%-ға, негізгі капиталды сатудан түсетін түсімдер 9 418 809,2 мың теңгеге немесе 3,5 есеге,трансферттер түсімдерінің 106 876 485,6 мың теңгеге немесе 1,8 есеге, қарыздар түсімдері 51 966 920,7 мың теңгеге немесе 5 есеге ұлғаюынан болған.

Есепті жылы түсімдердің ұлғаюының негізгі себептері: жалақы қорының, заңды тұлғалардың және жеке кәсіпкерлердің мүлкіне салынатын салықтың және Қазақстан Республикасының аумағында өндірілген бензин және дизель отынының көбейуінен және мамандандырылған ұйымдарға жергілікті бюджеттен берілген бюджеттік кредиттер бойынша сыйақыларының және жергілікті бюджеттен қаржыландырылатын, республикалық маңызы бар қаланың полиция департаменті, олардың аумақтық бөлімшелері салатын әкiмшiлiк айыппұлдар, өсiмпұлдар, санкциялар, өндiрiп алуларының артуына байланысты.

Сонымен бірге, мемлекеттің қаржы активтерін сатудан түсетін түсімдер 218 787,4 мың теңгеге немесе 99,9%-ға төмендеген.

2020 жылға арналған қалалық бюджет 342 850 027,0 мың теңгеге бекітіліп, жыл барысында 7-рет нақтыланған және 12-рет бюджетке түзету енгізілген.

Қала бюджетін нақтылау және түзету барысында түсімдерге елеулі өзгерістер енгізіліп, жоспар 111 086 703,6 мың теңгеге немесе 32,4%-ға ұлғайып, 453 936 730,6 мың теңгені құраған.

Өзіндік кірістер жоспары 115 952 940,0 мың теңгеден 135 812 926,0 мың теңгеге дейін немесе 19 859 986,0 мың теңгеге (17,1%) ұлғайған.

2019 жылмен салыстырғанда есепті жылы салықтық түсімдер 37 953 451,9 мың теңгеге артқан немесе өсу қарқыны 148,5%-ды құраған.

Қалалық бюджетке түсетін салықтық түсімдердің 45%- дан астамы табыс және әлеуметтік салықтар төлемі есебінен қамтамасыз етілген. 2019 жылы бұл салықтар 41 156 526,6 мың теңгені немесе салықтардың жалпы сомасының 44,9%-ын құраған. Ал, 2020 жылы 58 849 477,7 мың теңге мөлшерінде, салықтардың 45%-ын құраған, немесе 17 692 951,1 мың теңгеге артқан.

2019 жылмен салыстырғанда табыс салығы 16 347 020,3 мың теңгеге, әлеуметтік салық 1 345 930,6 мың теңгеге артқан. Негізгі себеп 2019 жылы салық салу базасының, яғни жалақы қорының ұлғаюына байланысты *(«Қытай мұнай инженер құрылыс корпорациясы» ЖШС, «"ARYS GROUP"» ЖШС, «Ордабасы» кәсіби футбол клубы АҚ, «Интергаз Центральня Азия» АҚ және сол сияқты ірі кәсіпорындардың жалақы қорының ұлғаюына байланысты),*төлем көзінен салық салынбайтын шетелдік азаматтар табыстарынан ұсталатын жеке табыс салығы 108 867,7 теңгеге артқан*.*

2020 жылы салықтық түсімдер 113 555 676,0 мың теңге сомасында бекітіліп, бірінші нақтылау барысында 15 700 967,0 мың теңгеге ұлғайтылған, үшінші нақтылауда 4 230 146,0 мың теңгеге азайтылған, төртінші нақтылауда 1825,0 мың теңгеге ұлғайтылған, бесінші нақтылауда 4 450 249,0 мың теңгеге кемітіліп, жалпы нақтыланған жоспар 123 679 950,0 мың теңгені құраған.

Есепті жылы салықтық түсімдердің 3 рет нақтылануына қарамастан, нақтыланған жоспарды асыра орындау немесе орындамау деректері орын алған:

- Төлем көзінен салық салынатын табыстардан ұсталатын жеке табыс салығы 134 906,0 мың теңгеге немесе 0,7%-ға ұлғайтылған, нәтижесінде 1 458 851,2 мың теңгеге немесе 7,2%-ға артық орындалған;

- Төлем көзінен салық салынбайтын табыстардан ұсталатын жеке табыс салығы 413 467,0 мың теңгеге (13,2%-ға) азайтылған, нәтижесінде 35 747,5 мың теңгеге немесе 1,3%-ға артық орындалған;

- Әлеуметтік салық 302 782,0 мың теңгеге немесе 1,5%-ға азайтылған, нәтижесінде 1002 057,4 мың теңгеге немесе 5,2%-ға асыра орындалған;

- Заңды тұлғалардың және жеке кәсіпкерлердің мүлкіне салынатын салық 6 622 634,0 мың теңгеге (1,8 есеге) азайтылған, нәтижесінде 29 263,8 мың теңгеге немесе 0,5%-ға артық орындалған;

- Жеке тұлғалардың мүлкiне салынатын салық 193 066,0 мың теңгеге немесе 16,3%-ға ұлғайтылған, нәтижесінде 46 756,7 мың теңгеге немесе 3,4%-ға артық орындалған;

- Жер салығы 81 858,0 мың теңгеге немесе 7,4%-ға ұлғайтылған, нәтижесінде 30 800,1 мың теңгеге немесе 2,6%-ға артық орындалған;

- Жеке тұлғалардан көлiк құралдарына салынатын салық 174 551,0 мың теңгеге немесе 6,6%-ға азайтылған,нәтижесінде 227 720,3 мың теңгеге немесе 9,3%-ға артық орындалған.

- «Қазақстан Республикасының аумағында өндірілген спирттің және (немесе) шарап материалының, алкоголь өнімдерінің барлық түрлері» бойынша 926 076,0 мың теңгеге немесе 30,5%-ға азайтылған, нәтижесінде 24 368,7 мың теңгеге немесе 1,2%-ға артық орындалған.

- «Қазақстан Республикасының аумағында өндірілген бензин (авиациялықты қоспағанда) және дизель отыны бойынша 7 071 906,0 мың теңгеге немесе 15,4%-ға ұлғайтылған, нәтижесінде 874 038,7 мың теңгеге немесе 1,6%-ға артық орындалған.

Тексеру комиссиясының бағалауы бойынша бюджеттің кіріс бөлігінің болжамын қалыптастыру барысында өсу қарқыны және нақты салықтық база есепке алына бермейді. Бұрынғыша, бюджеттің кіріс бөлігін қалыптастыру барысында төмендетілген көрсеткіштерді жасау сақталуда және бюджетке қосымша қаражаттарды жұмылдырудың барлық резервтері толықтай пайдаланылмайды.

2019 жылмен салыстырғанда 2020 жылы салықтық емес түсімдер 102 339,1 мың теңгеге артқан немесе 4%-ға өскен.

Сонымен қатар, бірнеше салықтық емес түсім түрлері бойынша 2019 жылмен салыстырғанда ірі көлемдері орындалуы төмендеген, оның ішінде:

- Коммуналдық меншіктегі акциялардың мемлекеттік пакетіне берілетін дивиденттер түсімі бойынша 74 125,9 мың теңгеге төмендеген (*2020 жылы COVID-19 пандемиясының орын алуына байланысты*);

*-* Республикалық маңызы бар қаланың, астананың коммуналдық меншігіндегі мүлікті жалға беруден түсетін кірістер 21 695,1 мың теңгеге төмендеген *(2020 жылы COVID-19 пандемиясының орын алуына байланысты «Қазақстан Республикасында төтенше жағдайды енгізу туралы» Қазақстан Республикасы Президентінің 2020 жылғы 15 наурыздағы №285 Жарлығына және Қазақстан Республикасы Ұлттық экономика министрінің 2015 жылғы 17 наурыздағы №212 бұйрығымен бекітілген мемлекеттік мүлікті мүліктік жалдауға (жалға алуға) беру қағидаларының 53-1-тармағына сәйкес, шағын және орта кәсіпкерлік субъектілерімен қосымша келісімдер түзіліп, аталған субъектілер 2020 жылғы 20 наурыздан бастап 2020 жылғы 31 желтоқсан аралығында жалдау ақысынан босатылды);*

*-* Жергілікті бюджеттен қаржыландырылатын облыстардың, республикалық маңызы бар қаланың полиция департаменті, олардың аумақтық бөлімшелері салатын әкiмшiлiк айыппұлдар, өсiмпұлдар, санкциялар, өндiрiп алулар 110 379,2 мың теңгеге *(нақты өндірілуіне байланысты түскен түсім);*

*-* Республикалық маңызы бар қаланың, астананың бюджеттерінен қаржыландырылатын мемлекеттік мекемелер салатын әкімшілік айыппұлдар, өсімпұлдар, санкциялар, өндіріп алулар бойынша 34 345,2 мың теңгеге төмендеген (*нақты өндірілуіне байланысты түскен түсім*);

- Өңірдің әлеуметтік экономикалық дамуы мен оның инфрақұрылымын дамытуға жер қойнауын пайдаланулардың аударымдары бойынша 16 246,5 мың теңгеге төмендеген

2020 жылы салықтық емес түсімдер 1 409 860,0 мың теңге сомасында бекітіліп, нақтылау барысында 1 134 631,0 мың теңгеге ұлғайтылып, 2 544 491,0 мың теңгені құраған. Салықтық емес түсімдердің жыл басында 4-рет нақтыланғанына қарамастан жоспарды орындау немесе орындамау деректері орын алған.

2020 жылы негізгі капиталды сатудан түсетін түсімдер 2019 жылмен салыстырғанда 9 418 809,2 мың теңгеге немесе 258,6%-ға артқан.

2020 жылы негізгі капиталды сатудан түсетін түсімдер жоспары 987 404,0 мың теңге сомасында бекітіліп, қаржы жылы ішінде енгізілген өзгерістерге сәйкес түзетілген жоспар 9 588 485,0 мың теңгені құрап, жыл қорытындысымен 13 060 780,4 мың теңгеге орындалған немесе түзетілген жоспар 136,2% -ға орындалған.

2020 жылы негізгі капиталды сатудан түсетін түсімдер 987 404,0 мың теңге сомасында бекітіліп, нақтылау барысында 8 601 081,0 мың теңгеге көбейтіліп, жыл соңында жоспар 9 588 485,0 мың теңгені құраған.

2020 жылы трансферттердің түсімдері 222 505 749.0 мың теңгеге бекітілген, жыл аяғындағы түзетілген бюджет 240 393 329.6 мың теңгені құрап, бюджетке толық түскен. Оның ішінде ағымдағы нысаналы трансферттер 83 226 766,6 мың теңгені, нысаналы даму трансферттері 24 475 976,0 мың теңгені құраған.

Есепті жылы трансферттер түсімдері 2019 жылмен салыстырғанда 106 876 485,6 мың теңгеге ұлғайған, немесе 1,8 есеге артқан *(2019 жылғы трансферттер сомасы – 133 516 844,0 мың теңге).*

2020 жылы трансферт түсімдері 222 505 749,0 мың теңгеге бекітілсе, жыл ішінде республикалық бюджеттен бөлінуіне байланысты 9 рет өзгерістер енгізіліп, жоспар 240 393 329,6 мың теңгені құраған.

2020 жылы 411 077 142,4 мың теңге бюджет шығындарының басым бөлігі білім беруге 31%, тұрғын үй-коммуналдық шаруашылыққа 25,4%, әлеуметтiк көмек және әлеуметтiк қамсыздандыруға 8,4%, көлiк және коммуникацияға 7,3%, денсаулық сақтауға 5,5%, ауыл, су, орман, балық шаруашылығы, ерекше қорғалатын табиғи аумақтар, қоршаған ортаны және жануарлар дүниесін қорғау, жер қатынастарына 2,6%, отын-энергетика кешенi және жер қойнауын пайдалануна 3,8%, қоғамдық тәртіп, қауіпсіздік, құқықтық, сот, қылмыстық-атқару қызметіне 2,1%, мәдениет, спорт, туризм және ақпараттық кеңістiкке 1,2%,бағытталған *(2018-2020 жылғы қала бюджетінің шығыстарының функционалдық топтары бойынша орындалуы 4-қосымшада көрсетілген).*

2020 жылы шығындардың үлесі жалпы бюджет шығыстарының 90,8%-ын құраған, бұл көрсеткіш 2018 жылмен салыстырғанда 211,7%-ға –өскен, ал 2019 жылмен салыстырғанда 76,4%-ға ұлғайған.

Оның ішінде «Білім беру» функционалдық топ бойынша осы салаға бағытталған қаржының есепті жылын 2019 жылмен салыстырғанда жалпы бюджет шығыстарының үлесінде 5,7%-ға, 2018 жылмен салыстырғанда 16,1%-ға азайған.

Мұндай жағдай қоғамдық тәртіп, қауіпсіздік, құқықтық, сот, қылмыстық атқару қызметі саласы бойынша да байқалады. Атап айтқанда, 2020 жылды 2018 жылмен салыстырғанда осы салаға 4,3 есе артық бағытталған қаржының өсімі 6 729 171,4 мың теңгені құраған болса, жалпы бюджет шығыстарының үлесінде 1,5%-дан 2,1%-ға немесе 0,6%-ға артқан, ал 2019 жылмен салыстырғанда 3,23% дан 2,1%-ға түскен.

«Өнеркәсіп, сәулет, қала құрылысы және құрылыс қызметі» функционалдық тобы бойынша бағытталған қаржының үлесі 2018 жылы –0,4%, 2019 жылы-0,95%, 2020 жылы-0,2% құраған, яғни үш жылда 0,2%- ға төмендеген.

2018-2020 жылғы қала бюджетінің көлемін салыстырғанда жекелеген функционалдық топтар бойынша шығыстар өскен. Атап айтқанда, борышқа қызмет ету – 100 есеге, денсаулық сақтау – 198,6 есеге, әлеуметтiк көмек және әлеуметтiк қамсыздандыру шығыстары – 5 есеге, өнеркәсіп, сәулет, қала құрылысы және құрылыс қызметі шығыстары – 1,2 есеге,қоғамдық тәртіп, қауіпсіздік құқықтық сот, қылмыстық атқару қызметі шығыстары – 4,4 есеге, ауыл, су, орман, балық шаруашылығы, ерекше қорғалатын табиғи аумақтар, қоршаған ортаны және жануарлар дүниесін қорғау, жер қатынастары –7,4 есеге, қорғаныс – 11,2 есеге, мәдениет, спорт, туризм, және ақпараттық кеңістік шығыстары – 4,3 есеге, отын-энергетика кешені және жер қойнауын пайдалану 5,1 есеге, қоғамдық тәртіп, қауіпсіздік, құқықтық, сот, қылмыстық-атқару қызметі 4,4 есеге дейін ұлғайған.

2020 жылдың бюджеттің шығыс бөлігінде қаралған 453 936 730,6 мың теңгенің 99,7% немесе 452 727 196,9 мың теңгесі игерілген. 2019 жылмен салыстырғанда нақты игерілген шығыстардың сомасы 211 490 883,8 мың теңгеге немесе 53,3%-ға артқан (2019 жылы жұмсалған шығыстар– 241 236 313,1 мың теңге). 2019 жылмен салыстырғанда шығындардың игеру пайызы 0,5%-ға көтерілген (2019 жылға шығындар 99,2%-ға игерілген).

2019 жылы игерілмеген қаржы 1 865 072,9 мың теңгені құраса, есепті жылы шығындар бойынша 1 209 533,7 мың теңге игерілмеген немесе өткен жылмен салыстырғанда игерілмеген қаржылардың сомасы 655 539,2 мың теңгеге азайған немесе 1,5 есеге төмендеген.

Игерілмеген қаржының 70 008,3 мың теңгесі объективтік және 1 139 525,3 мың теңгесі субъективтік себептермен игерілмеген.

Жалпы қорытындылай келе, 2020 жылдың қорытындысымен игерілмеген қаржылар негізі жеткізіп берушілердің көрсететін қызметтеріне және мердігерлердің атқарылған жұмыстарына төленетін ерекшіліктерден және келісім-шарттардың кеш түзілуінен орын алған.

Нәтижесінде, бюджеттік бағдарлама әкімшілері тарапынан қаржыларды игеру барасында бюджеттік мониторингті тиісті деңгейде жүргізілмеген және бюджеттік бағдарламаларды басқаруы төмен деңгейде.

Қазақстан Республикасы Үкіметінің резервінен Шымкент қаласы бюджетінің шығындарын өтеу мақсатында білім басқармасының 360 109 «Қазақстан Республикасы Үкіметінің шұғыл шығындарға арналған резервінің есебінен ағымды іс-шаралар өткізу» бюджеттік бағдарламасы бойынша 4 669 057,0 мың теңге пандемия жағдайы кезінде білім алушыларды компьютер құрал жабдықтарымен қамтамасыз етуге бөлініп, 100% игерілген.

Қазақстан Республикасы Үкіметінің шұғыл шығындарға арналған резервінен «Covid-19» коронавирустық инфекциясын алдын алу, сақтандыру шараларын жүргізуге 862 049,6 мың теңге бөлініп, 862 049,2 мың теңгесі игерілген. Игерілмеген 0,4 мың теңге нақты шығыстардан қалған қаржы.

Жергілікті атқарушы органының резерві бойынша 356 013 «Республикалық маңызы бар қаланың, астананың жергілікті атқарушы органының резервi» бюджеттік бағдарламасы бойынша жоспар 1 700 000 мың теңгеге бекітіліп, нақтылау барысында 2 530 828 мың теңгеге ұлғайып, 4 230 828,0 мың теңгені құраған.

Есепті жылы жоспарланған 4 230 828,0 мың теңгенің резервтен төтенше жағдайлардың салдарын жоюға 728 411 мың теңгесі немесе 17,2%, шұғыл шығындарға 3 502 417,0 мың теңгесі немесе 82,8% бағытталған

Есепті кезеңге 104 562 974,0 мың теңге бөлінген нысаналы трансферттер республикалық маңызы бар бюджеттік бағдарлама әкімшілері тарапынан 104 403 249,7 мың теңгеге немесе 99,8%-ға игерілген. Жалпы игерілмеген қаржы 93 963,8 мың теңгені құраған.

Атап айтқанда, есепті кезеңдегі жоспардағы 77 695 660,0 мың теңге ағымдағы нысаналы трансферттер 100%-ға немесе 77 664 388,0 мың теңгеге игеріліп, 31 272,0 мың теңге игерілмеген. Нысаналы даму трансферттердің жоспардағы 24 475 976,0 мың теңгесі 99,5%-ға немесе 24 347 542,2 мың теңгеге игеріліп, 128 433,8 мың теңге игерілмеген.

Жалпы игерілмеген 128 433,8 мың теңге қаржының 46 815,9 мың теңгесі үнемделген қаржы *(оның ішінде жалақы қорынан– 19,1 мың теңге; мемлекеттік сатып алудан – 2 069,2 мың теңге, нақты көрсетілген қызметтер есебінен – 44 727,6 мың теңге),* ал 112 908,8 мың теңгесі субъективті себептермен игерілмеген.

Нысаналы трансферттердің игерілуі бюджеттік бағдарлама әкімшілері тарапынан жыл соңына дейін игерілмеу қауіпі бар нысаналы трансферттерді қысқарту есебінен орын алған.

2020 жылдың 1 қаңтарына бюджет қаражаттарының қалдықтары 3 154 521,3 мың теңгені құраған. 2020 жылы бюджет қаражаттары қалдықтарының бағытталуы төмендегідей болған:

Шымкент қаласы әкімдігінің 2020 жылғы 4 ақпандағы №55 қаулысына сәйкес 2019 жылдың қорытындысы бойынша толық пайдаланылмаған 1 329 007,353 мың теңге нысаналы трансферттер жоғары тұрған бюджетке қайтарылған.

Шымкент қаласы мәслихатының 2020 жылғы 11 наурыздағы №62/529-6с шешіміне және қала әкімдігінің 2020 жылғы 16 наурыздағы №149 қаулысына сәйкес, 1 825 513,0 мың теңге бюджет қаражаттарының қалдықтары келесі бюджеттік бағдарлама әкімшілерінің шығыстарына бағытталған:

- Жолаушылар көлігі және автомобиль жолдары басқармасының 348 009 015 «Әлеуметтiк маңызы бар iшкi қатынастар бойынша жолаушылар тасымалдарын субсидиялау» бюджеттік бағдарламасы бойынша 2020 жылдың 1 сәуірінен бастап Маршуттар бойынша әлеуметтік маңызы бар автомобильдер қозғалысын субсидиялауға 1 825 513,0 мың теңге бағытталған.

2020 жылдың 1 қаңтарына бюджет қаражаттарының қалдықтары 10 726 231,0 мың теңгені құраған немесе 2019 жылмен салыстырғанда 7 571 709,6 мың теңгеге (3,4 есеге) ұлғайған. Бюджет қаражаттарының қалдықтары 159 724,2 мың теңгеге игерілмеген республикалық бюджеттің трансферттері есебінен, 1 049 809,8 мың теңгеге жергілікті бюджеттің игерілмеген сомасы есебінен, сонымен қатар, 9 516 696,9 мың теңгеге кірістердің жоспардан асыра орындалуы есебінен құралған.

2020 жылдың 1 қаңтарына бюджет қаражаттарының қалдықтары 3 154 521,3 мың теңгені құраған. 2020 жылы бюджет қаражаттары қалдықтарының бағытталуы төмендегідей болған:

Шымкент қаласы әкімдігінің 2020 жылғы 4 ақпандағы №55 қаулысына сәйкес 2019 жылдың қорытындысы бойынша толық пайдаланылмаған 1 329 007,353 мың теңге нысаналы трансферттер жоғары тұрған бюджетке қайтарылған.

2020 жылға арналған қалалық бюджет 20 610 512,0 мың теңге мөлшеріндегі бюджет тапшылығымен бекітілген.

Бюджеттің түзетілген (-) 41 730 373,0 мың теңге сомадағы тапшылығы, бекітілген бюджет шығындар көлемінің 32,9%-ға ұлғаюымен және бюджеттік кредиттерге қаржы қарастырылуымен байланысты қалыптасқан.

Іс жүзінде есепті жылдың соңында бюджет тапшылығы (-) 31 003 984,4 мың теңгені құраған. Бұл өткен жылмен салыстырғанда 26 431 828,6 мың теңгеге көбейген (-4 572 155,8 мың теңге 2019 жылғы бюджет тапшылығы).

2020 жылы Шымкент қаласының әкімдігіне республикалық бюджеттен 2 391 338,0 мың теңге бюджеттік кредиттер берілген, оның ішінде:

307 081 «Кондоминиум объектілерінің ортақ мүлкіне күрделі жөндеу жүргізуге кредит беру» бюджеттік бағдарламасы бойынша - 1 575 226,0 мың теңге қаралып, толық игерілген, яғни жоспар 100% орындалған.

Бұл қаржы, «Тұрғын үй-коммуналдық дамудың 2020-2025 жылдарға арналған «Нұрлы жер» мемлекеттік бағдарламасын назарға ала отырып, көпқабатты тұрғын үйлердің архитектуралық келбетін жақсарту, көпқабатты үйлердің тозығуын алдын-алу және күрделі жөндеуге 1 575 226,0 мың теңге несие 70 көпқабатты тұрғын үйлерді жөндеуге бағытталып, 2020 жылғы 15 шілдедегі №1 несие келісім-шартқа сәйкес, «Тұрғын үй Шымкент» ЖШС-не бөлінген. Бюджеттік бағдарламаның 70 тікелей нәтиже көрсеткіштеріне қол жеткізілген.

393 069 «Республикалық маңызы бар қалада кәсіпкерлікті дамытуға жәрдемдесуге кредит беру» бюджеттік бағдарламасы бойынша республикалық бюджет қаржысы есебінен 816 112,0 мың теңге қаралып, толық игерілген, яғни жоспар 100% орындалған.

Бұл қаржы, Нәтижелі жұмыспен қамтуды және жаппай кәсіпкерлікті дамытудың 2017-2021 жылдарға арналған «Еңбек» мемлекеттік бағдарламасының мақсаты халықты нәтижелі жұмыспен қамтуға жәрдемдесу және азаматтарды кәспкерлікке тартуға бағытталып, басқарма тарапынан 2020 жылғы 24 маусымдағы №1 несие келісім-шартқа сәйкес, «Ауыл шаруашылығын қаржылай қолдау қоры» АҚ-на 816 112,0 мың теңге аударылған.

Өз кезегінде «Ауыл шаруашылығын қаржылай қолдау қоры» АҚ-на екінші деңгейлі банктер арқылы 78 азаматқа бюджеттік кредиттер берілген.

Қалалық бюджет бойынша 2021 жылдың 1 қаңтардағы жағдайына дебиторлық қарыз 988 262,8 мың теңгені *(оның ішінде республикалық бюджеттен 138 798,1 мың теңге, жергілікті бюджеттен 849 464,7 мың теңге),* ал кредиторлық қарыз жергілікті бюджеттен 433 616,4 мың теңгені құраған. 2020 жылы дебиторлық берешек 2019 жылмен салыстырғанда 224,9 % артқан, ал 2020 жылы кредиторлық қарыздар 2019 жылмен салыстырғанда 282,4 % кеміген.

Шымкент қалалық бюджеттік бағдарлама әкімшілері бойынша 2020 жылғы кредиторлық берешектердің қалыптасуын талдау нәтижелері көрсеткендей, 2020 жылдың қорытындысы бойынша кредиторлық берешек 6 басқармада қалыптасып, 433 616,4 мың теңгені құраған.

Жалпы кредиторлық қарыздардың 4,6%-ы коммуналдық және байланыс қызметтердің, 2,5 %-ы құрылыс және реконструкциялау бойынша, 90,1 %-ы көлік құралдарын сатып алу бойынша қызметтер көрсету, 2,8 %-ы басқа шығындардың үлесінде. Кредиторлық қарыздардың қалыптасуының және былтырғы жылға қарағанда өзгеруінің негізгі себептері салыстыру актілеріне сәйкес, нақты шығынның жоспардан көп болуынан орын алған. Қалалық басқармалардың ішінде 3 басқармада ірі көлемде қалыптасқан 426 089,70 мың теңге кредиторлық қарыздың үлесі, жалпы қалыптасқан кредиторлық қарыздың 98,26 % құраған. Оның ішінде, полиция департаменті бойынша 392 616,4 мың теңге 90,54%, білім басқармасы бойынша 16 677,4 мың теңге 3,84 %, энергетика және коммуналдық шаруашылығы басқармасы бойынша 21 853,5 мың теңге 5,03 % құраған.

Жүргізілген талдау нәтижелері көрсеткендей, 2021 жылдың 01 қаңтарына қалыптасқан 988 262,8 мың теңге дебиторлық қарыздардың негізгі үлесі байланыс қызметтері бойынша 6,27 %, мердігерлердің шарттық міндеттемелерді және берешекті өтеу бойынша сот шешімдерін орындамауынан – 93,65 %, алдын ала төленген айлық жалақы мен табыс салығынан - 0,07%, өзге шығындардан - 0,01 %, құраған.

Жалпы қалалық бюджеттің 2021 жылдың 1 қаңтарына қалыптасқан дебиторлық қарыздың ауқымды үлесін, яғни 99,7% (985 869,70 мың теңге) 4 басқармаға тиесілі болып отыр.

Сонымен қатар, мерзімі өткен дебиторлық берешектерді талдау нәтижелері көрсеткендей, қалалық бюджеттің 2020 жылдың 1 қаңтарына қалыптасқан 439 449,9 мың теңге қарыздың ішінде 428 403,3 мың теңгесі мерзімі өткен дебиторлық қарыз болса, 2021 жылдың 1 қаңтарына қалыптасқан 988 262,8 мың теңге дебиторлық қарыздың ішінде мерзімі өткен дебиторлық қарыз 428 403,3 мың теңгені құраған, немесе мерзімі өткен дебиторлық қарыздар сомасы жыл бойы өзгермеген.

Бюджеттік бағдарлама әкімшілері бойынша жылдан жылға дебиторлық, кредиторлық қарыздардың орын алуына жол берілуде, яғни бөлінген қаржыны тиімді пайдалану және қалыптасқан берешектерді болдырмау мақсатында тиісті жұмыстар өз деңгейінде және уақытылы атқарылмауда.

Кредиторлық, дебиторлық қарыздарды болдырмау мақсатында бюджеттік бағдарлама әкімшілері тарапынан қаржы жоспарына уақытылы өзгеріс енгізуді, мердігерлер тарапынан қабылданған міндеттемелерін уақытылы, сапалы орындалуын қамтамасыз етуді және байланыс қызметтерін пайдалану үшін тиесілік нормаларының, нақты қажеттілік талабын сақтай отырып шығындарды жоспарлау қажет.

Мерзімі өткен дебиторлық қарыздарды заң аясында есептен шығару бойынша жұмыстар жүргізу қажет.

Жоғарыда айтылғанды ескере келе, жергілікті бюджеттік бағдарламалар әкімшілерінің кредиторлық және дебиторлық берешектер көлемін төмендету бойынша басқару сапасының тиімділігі жеткіліксіз деңгейде деп есептейміз.

2020 жылы үш бюджеттік бағдарламалар әкімшілерінің тиісті бюджеттік бағдарламалары бойынша жалпы 305 бюджеттік инвестициялық жобаларды (бұдан әрі - БИЖ) іске асыруға 127 990 039,0 мың теңге жоспарланған.

305 БИЖ-дың 91 – жаңа және 274 – өтпелі, оның ішінде: 2014 жылдан – 1, 2015 жылдан – 3, 2016 жылдан – 8, 2017 жылдан – 22, 2018 жылдан –42 2019 жылдан - 47 өтпелі жобалар.

Бұдан бөлек, «Shymkent» әлеуметтік-кәсіпкерлік корпорациясы» АҚ жарғылық капиталын қалыптастыруға 13 146 937,0 мың теңге қаржы қаралған.

"Тұрғын үй Шымкент" ЖШС жарғылық капиталын қалыптастыру арқылы Шымкент қаласындағы көпқабатты тұрғын үйлердің лифт қондырғыларын жөндеу (ауыстыру) жұмыстарына -111 678,0 мың теңге қаржы қаралған.

2020 жылы Шымкент қаласының бюджетінде 31 республикалық маңызы бар бюджеттік бағдарлама әкімшілері бойынша 244 бюджеттік бағдарлама іске асырылған. Бұл бюджеттік бағдарламалар бойынша 1 293 тікелей нәтиже көрсеткіштері жоспарланып, оның ішінде 1 281 бойынша тікелей нәтижеге толық қол жеткізілсе, 12-де тікелей нәтижеге толық қол жеткізілмеген. Түпкілікті нәтиже көрсеткіштерінің жоспары 231-і құраған болса, оның 223-не толық қол жеткізіліп, 8 түпкілікті нәтижеге қол жеткізілмеген және дұрыс көрсетілмеген.

Түзілген келісім-шартқа сәйкес өнім беруші тауарларды (медициналық құралдар, компьютер, фотоаппарат және т.б.) жеткізбеуіне, сонымен қатар көрсететін қызметтерді орындамауына және бюджеттік бағдарлама әкімшілері бюджеттік бағдарламаларды басқару барысында тиісті шараларды уақтылы жүргізбеуіне байланысты 7 бюджеттік бағдарлама әкімшілерінде жалпы 1 209 533,7 мың теңге игерілмеген, нәтижесінде 6 бюджеттік бағдарламалар бойынша 12 тікелей және 8 түпкі нәтижелерге қол жеткізілмеген.

4 бюджеттік бағдарлама әкімшісі тарапынан 4 бюджеттік бағдарламаның қаржылары толық игеріліп, бірақ 4 тікелей және 3 түпкі нәтижелері қол жеткізілмеуіне жол берілген.

«Бюджеттік мониторинг жүргізу нұсқаулығын бекіту туралы» Қазақстан Республикасы Қаржы министрінің 2016 жылғы 30 қарашадағы №629 бұйрығымен бекітілген бюджеттік мониторинг жүргізу нұсқаулығының 49 тармағының талаптары сақталмай, «Бюджеттік бағдарламалардың әкімшілері қаржы жылының қорытындылары бойынша бюджеттік бағдарламалардың (кіші бағдарламалардың) іске асырылуы туралы есептің» сапасыз толтырылуына жол берілген.

Шымкент қаласы бойынша қаржысын толық игерілуін және тиімділігін арттырудың қадамдық іс-шаралар жоспары бекітілген.

Іс-шара жоспарында бюджеттік бағдарлама әкімшілерімен бюджет қаражатын тиімді атқару мақсатында: - Қала бюджетіне жоспарланған кіріс түсімдерінің толық және уақытылы түсуін қамтамасыз ету, қала бюджетін нақтылау барысында, бюджет қаражаттарын тиімді игеру мақсатында мемлекеттік сатып алу жоспарларына өзгерістер енгізу және мемлекеттік сатып алу веб-порталына уақтылы орналастыру, Жергілікті бюджеттен қаржыландырылатын мемлекеттік және азаматтық қызметшілердің әлеуметтік төлемдерін (еңбек ақылары және т.б) уақтылы төлеуді қамтамасыз ету, Мемлекеттік сатып алу конкурстарын аяқтап, келісім-шарттарды түзу және құрылыс-монтаж жұмыстарын бекітілген өндірістік кестелеріне сәйкес жүргізуді қамтамасыз ету, Тауарларды, жұмыстар мен қызметтерді жеткізіп берушілермен жасалған шарттарда мынадай мерзімдерде: Ағымдағы және күрделі жөндеу жұмыстарын аяқтау; Медициналық құрал-жабдықтарды жеткізіп беру; пайдалануға берілуі тиіс нысандардың құрылысын аяқтау; Басқа да тауарларды жеткізу және өтпелі нысандардың құрылысын бекітілген кестеден кешіктірмей жүргізілуін қамтамасыз ету, Бюджет қаражатының уақытылы игерілуіне мониторинг және талдау жүргізу, оның ішінде: күрделі жөндеу жұмыстары; ағымдағы жөндеу жұмыстары; негізгі құралдарды сатып алу, Мерзімі өткен дебиторлық және кредиторлық қарыздарды жою, оның пайда болуына жол бермеуді қамтамасыз ету, Шымкент қаласының даму бюджеттік бағдарламаларының орындалуы бойынша мониторинг жүргізу(қабылданған міндеттемелер, қаржының уақытылы игерілуі) қамтылған.

Сондай-ақ, дебиторлық және кредиторлық берешек сомаларын болдырмау және берешек сомаларын қысқартудың қадамдық іс-шаралар жоспары бекітілген.

Қазақстан Республикасының 2007 жылғы 28 ақпандағы №234 «Бухгалтерлік есеп пен қаржылық есептілік туралы» Заңының 19-бабы, 3-тармағына сәйкес, ұйымдар жылдық қаржылық есептердi келесі жылдан кейiнгi жылдың 30 сәуiрiнен кешiктiрмей ұсынады делінген.

Сонымен қатар, Қазақстан Республикасының 2003 жылғы 13 мамырдағы №415 «Акционерлік қоғамдар туралы» Заңның 35-бабы, 2 тармағына сәйкес, қоғамның жылдық қаржылық есептілігі акционерлердің жыл сайынғы жалпы жиналысында бекітіледі. Осы баптың 3 тармағына сәйкес, акционерлердің жылдық жалпы жиналысы қаржы жылы аяқталғаннан кейін бес ай ішінде өткізілуге тиіс. Есепті кезең ішінде қоғамның аудитін аяқтау мүмкін болмаған жағдайда аталған мерзім үш айға дейін ұзартылған болып саналады.

Бүгінгі күнге, Шымкент қаласының коммуналдық меншігінде шаруашылық жүргізу құқығындағы 32 МКК, 4 ЖШС, 4 АҚ және 1 коммерциялық емес АҚ бар.

Осы ұйымдардың Ережесіне сәйкес, жылдық қаржылық есептерін бекіту туралы шешімді олардың мемлекеттік басқару (уәкілетті) органдары, яғни Шымкент қаласының салалық тиісті басқармалары қабылдайды.

Осыған орай, ұйымдардың 2020 жылдың қаржылық есептерінің тапсырылу мерзімі келмеуіне байланысты, таза табысын және таза табысының бөлігін бюджетке құйылуы туралы мәліметтер ұсына алмады.

Квазимемлекеттік сектор субъектілерінің қызметі негізінен бюджет қаржысына тәуелді және өз қызметтері арқылы пайда табуға талпынбайтындығын көрсетеді. Жалпы шығыстардың ішінде әкімшілік шығыстардың үлесі жоғары екендігін көрсетті.

***1. Тиімділік – жоспарланған және алынған нәтижелердің оларға қол жеткізу үшін пайдаланылған ресурстар ескерілгендегі арақатынасы.***

***2. Үнемділік – қызметтің бағаланатын нәтижелерінің тиісті сапасын сақтай отырып, осы нәтижелерге қол жеткізу үшін бөлінген ресурстардың құнын барынша азайту.***

2020 жылдың 1 қаңтарынан 31 желтоқсан аралығында бюджеттік бағдарламалар бойынша барлығы 38 070 588,0 мың теңге жоспарланған, атап айтқанда:

356 001 «Жергілікті деңгейде кәсіпкерлік саласындағы мемлекеттік саясатты іске асыру жөніндегі қызметтер» бюджеттік бағдарламасы бойынша 148 108,0 мың теңге жоспарланып, 148 107,3 мың теңгесі игерілген, ал 0,7 мың теңге үнемделген қаржы, немесе 100% орындалған.

356 003 «Салық салу мақсатында мүлікті бағалауды жүргізу» бюджеттік бағдарламасы бойынша 24 351,0 мың теңге жоспарланып, 24 350,2 мың теңгесі игерілген, ал 0,8 мың теңге үнемделген қаржы, немесе 100% орындалған.

356 005 «Жергілікті атқарушы органдардың борышына қызмет көрсету» бюджеттік бағдарламасы бойынша 1 380 998,0 мың теңге жоспарланып, 1 380 997,1 мың теңгесі игерілген, ал 0,9 мың теңге үнемделген қаржы, немесе 99,9% орындалған.

356 006 «Пайдаланылмаған (толық пайдаланылмаған) нысаналы трансферттерді қайтару» бюджеттік бағдарламасы бойынша 7 352,0 мың теңгежоспарланып, 7 351,6 мың теңгесі игерілген, ал 0,4 мың теңге үнемделген қаржы, немесе 100% орындалған.

356 008 «Жергілікті атқарушы органның борышын өтеу» бюджеттік бағдарламасы бойынша 20 045 361,0 мың теңге жоспарланып, 20 045 361,0 мың теңгесі игерілген, немесе 100% орындалған.

356 009 «Жергілікті атқарушы органның жоғары тұрған бюджет алдындағы борышын өтеу» бюджеттік бағдарламасы бойынша 5 954 741,0 мың теңге жоспарланып, 5 954 741,0 мың теңгесі игерілген, немесе 100% орындалған.

356 013 «Республикалық маңызы бар қаланың, астананың жергілікті атқарушы органының резервi» бюджеттік бағдарламасы бойынша 4 126,0 мың теңге жоспарланып, қаржы игерілмеген.

356 014 «Мемлекеттік органның күрделі шығыстары» бюджеттік бағдарламасы бойынша 478 424,0 мың теңге жоспарланып, 478 422,6 мың теңгесі игерілген, ал 1,4 мың теңге үнемделген қаржы, немесе 100% орындалған.

356-018 «Жергілікті атқарушы органдардың республикалық бюджеттен қарыздар бойынша сыйақылар мен өзге де төлемдерді төлеу бойынша борышына қызмет көрсету» бюджеттік бағдарламасы бойынша 1 702,0 мың теңге жоспарланып, 1 701,4 мың теңгесі игерілген, ал 0,6 мың теңге үнемделген қаржы, немесе 100% орындалған.

356-024 «Заңнаманы өзгертуге байланысты жоғары тұрған бюджеттің шығындарын өтеуге төменгі тұрған бюджеттен ағымдағы нысаналы трансферттер» бюджеттік бағдарламасы бойынша 8 448 769,0 мың теңге жоспарланып, 8 448 769,0 мың теңгесі игерілген, немесе 100% орындалған.

356-029 «Облыстық бюджеттерге, республикалық маңызы бар қалалардың, астана бюджеттеріне әкімшілік-аумақтық бірліктің саяси, экономикалық және әлеуметтік тұрақтылығына, адамдардың өмірі мен денсаулығына қатер төндіретін табиғи және техногендік сипаттағы төтенше жағдай» бюджеттік бағдарламасы бойынша 255 000,0 мың теңге жоспарланып, 255 000,0 мың теңгесі игерілген, немесе 100% орындалған.

356-053 «Қазақстан Республикасының Ұлттық қорынан берілетін нысаналы трансферт есебінен республикалық бюджеттен бөлінген пайдаланылмаған (түгел пайдаланылмаған) нысаналы трансферттердің сомасын қайтару» бюджеттік бағдарламасы бойынша 1 321 656,0 мың теңге жоспарланып, 1 321 655,8 мың теңгесі игерілген, ал 0,2 мың теңге үнемделген қаржы, немесе 100% орындалған.

 **3.3. Мемлекеттік аудиттің нәтижелері бойынша ұсынымдар:**

 **1.** «Шымкент қаласының қаржы басқармасының бюджеттік бағдарламалары бойынша қаржының пайдалануына, республикалық маңызы бар қала бюджетінің 2020 жылы атқарылуы кезінде бюджет заңнамасының сақталуына аудит жүргізу» аудиторлық іс-шарасының нәтижесі бойынша тексеру комиссиясының отырысында аудиторлық қорытындыны бекітуді ұсынамын.

 **2.** Жоғарыда аталған кемшілікті ескере келе, Шымкент қаласының қаржы басқармасына бөлінген бюджет қаражатының пайдалану тиімділігі жеткіліксіз деңгейде деп танылсын.

**3.3.1. «Шымкент қаласының қаржы басқармасы» мемлекеттік мекеменің басшысына:**

1) Қазақстан Республикасының нормативтік құқықтық актілерінің, бюджеттік және өзге де заңнаманың талаптарын сақтамаған жауапты тұлғалардың тәртіптік жауапкершіліктері қаралсын;

2) Бюджет қаражатын жоспарлау және пайдалану барысында Қазақстан Республикасының бюджеттік және басқа да заңнамаларының сақталуын қамтамасыз ету бойынша мониторинг жүргізу ұсынылсын;

3) Жоғарыда көрсетілген ұсынымдар бойынша қабылданған шаралар туралы мәліметті 2021 жылдың 15 шілдесіне дейін Шымкент қаласы бойынша тексеру комиссиясына ұсынылсын.

**3.4. Қосымша:** Мемлекеттік аудит нәтижесі бойынша анықталған бұзушылықтар мен кемшіліктердің жиынтық тізілімі.

 **Тексеру комиссиясының мүшесі Н.Абдезов**

**№2 мемлекеттік аудит бөлімінің**

**басшысы-мемлекеттік аудитор А.Айменов**

 **Сапаны бақылау бөлімінің басшысы Г.Елшибаев**

 **Әкімшілік бөлімінің бас инспектор-**

 **заң кеңесшісінің м.у.а Е.Есіркепов**

**№1 мемлекеттік аудит бөлімінің бас**

**инспектор-мемлекеттік аудиторы І.Айнақулов**